Source: https://lastega.ee/index.php/en/component/k2/item/8603-lastega-taksos-ja-turvaohutus
Timestamp: 2019-02-18 08:18:51+00:00
Document Index: 4122253

Matched Legal Cases: ['§ 36', '§ 36', '§ 36', '§ 36', '§ 36', '§ 36', '§ 2']

Tegin väikese uurimuse taksofirmadest ja liiklusseadusest. Vaata ise tulemust!
Kõik Tulika Takso sõiduautod on varustatud istmekõrgendustega, mis sobilikud lastele kaalus 15-35kg. (Tulika takso)
Kõik 7-kohalised taksod on varustatud turvatoolidega, mis on sobilikud lastele kaalus 9-36kg. Turvatooliga takso soovitame ette tellida kindlaks kellaajaks, kuid kesklinna piirkonnas oleme üldjuhul valmis teenindama ka koheselt. Kui väikebuss võtta taksopeatusest, siis palume turvatooli küsida otse taksojuhilt. (Maksitakso)
Reval Takso (tekst ühtib Liiklusseadusesega: § 36 (9) )
Takso tagaistmel alla kolmeaastase lapse sõidutamisel ei ole lapse turvavarustuse kasutamine kohustuslik. Alla kolmeaastast last tohib takso tagaistmel sõidutada täiskasvanud sõitja süles tingimusel, et last süles hoidev sõitja on turvavööga nõuetekohaselt kinnitatud ja tema süles on üks laps (LS § 36 lg 9). Vanemate laste sõidutamisel takso tagaistmel tuleb kasutada vähemalt ühte turvavöö patja ja täiskasvanu turvavööd või selle vöörihma. Turvavöö vöörihma tuleb kasutada ka vähemalt kolmeaastase lapse sõidutamisel sõiduauto tagaistme keskmisel istekohal, kui kahe lapse turvaistmes sõidutamisel kolmas turvaseade sinna ei mahu.
Ei leidnud ühtegi võimalust turvatooli tellimiseks
Taxify veebilehelt ei leidnud ühtegi võimalust turvatooli tellimiseks.
Suhtelesin FB-s Taxify-ga:
Kuidas saan tellida taksot koos lapsele sobiva turvatooliga?
Kui palju turvatooli kasutamine maksab?
Kus jagate sellekohast infot?
Vastus (8.02.2019):
Meil ei ole eraldi kategooriat lastega sõitudeks, kuid sõidud lastega ei maksa rohkem kui tavalised.
Kui olete tellimuse esitanud palun helistage koheselt juhile, et küsida, kas tal on lasteiste autos olemas või mitte.
Tellimuse saate tühistada enne 2min tasuta.
LIIKLUSSEADUS: § 36. Lapse ohutust tagavad lisanõuded
Takso: § 36 (9)
Takso tagaistmel alla kolmeaastase lapse sõidutamisel ei ole lapse turvavarustuse kasutamine kohustuslik.
Alla kolmeaastast last tohib takso tagaistmel sõidutada täiskasvanud sõitja süles tingimusel, et last süles hoidev sõitja on turvavööga nõuetekohaselt kinnitatud ja tema süles on üks laps.
Vanemate kui kolmeaastaste laste sõidutamisel takso tagaistmel tuleb vähemalt üks laps kinnitada turvavöö padja ja sõltuvalt lapse kasvust kas täiskasvanu turvavöö või ainult selle vöörihmaga või muu nõuetekohase turvaseadmega.
Ülejäänud laste sõidutamisel takso tagaistmel tuleb kasutada vähemalt täiskasvanu turvavöö vöörihma.
Liiklusseaduse tekst: § 36. Lapse ohutust tagavad lisanõuded
(9) Takso tagaistmel alla kolmeaastase lapse sõidutamisel ei ole lapse turvaseadme kasutamine kohustuslik. Alla kolmeaastast last tohib takso tagaistmel sõidutada täiskasvanud sõitja süles tingimusel, et last süles hoidev sõitja on turvavööga nõuetekohaselt kinnitatud ja tema süles on üks laps. Vanemate kui kolmeaastaste laste sõidutamisel takso tagaistmel tuleb vähemalt üks laps kinnitada turvavöö padja ja sõltuvalt lapse kasvust kas täiskasvanu turvavöö või ainult selle vöörihmaga või muu nõuetekohase turvaseadmega. Ülejäänud laste sõidutamisel takso tagaistmel tuleb kasutada vähemalt täiskasvanu turvavöö vöörihma.
Buss: § 36 (7)
Bussis, välja arvatud selle esiistmel või esimesel istmereal, tohib täiskasvanud sõitjal süles olla üks alla kolmeaastane laps tingimusel, et last süles hoidev sõitja on turvavööga sõiduki või turvavöö tootja nõuete kohaselt kinnitatud.
Erandina tohib bussis, välja arvatud esiistmel või esimesel istmereal, täiskasvanud sõitjal, kelle turvavöö ei ole kinnitatud, süles olla üks alla seitsmeaastane laps.
(7) Autos, välja arvatud buss, ei tohi last süles hoides sõidutada. Bussis, välja arvatud selle esiistmel või esimesel istmereal, tohib täiskasvanud sõitjal süles olla üks alla kolmeaastane laps tingimusel, et last süles hoidev sõitja on turvavööga sõiduki või turvavöö tootja nõuete kohaselt kinnitatud. Erandina tohib bussis, välja arvatud esiistmel või esimesel istmereal, täiskasvanud sõitjal, kelle turvavöö ei ole kinnitatud, süles olla üks alla seitsmeaastane laps.
LIIKLUSSEADUS: § 2. Mõisted
5) buss on sõitjate vedamiseks ettenähtud auto, milles on lisaks juhikohale rohkem kui kaheksa istekohta;
71) sõiduauto on sõitjate vedamiseks ettenähtud auto, milles on lisaks juhikohale kuni kaheksa istekohta;
79) sõitja on isik, kes kasutab liiklemiseks sõidukit, kuid ei juhi seda;
Algallikas: Liiklusseadus
Lapse ohutu sõidutamine autos. - Maanteameti infomaterjal
Nõuanded lapse ohutuks sõidutamiseks
Lapsi peab sõidutama spetsiaalses lapse pikkusele ja kaalule vastavas turvaseadmes, kuni
pikkuseni 150 cm.
Kui lapse pikkus juba võimaldab teda nõuetekohaselt sõiduki turvavööga
kinnitada, siis pole rohkem täiendavaid turvaseadmeid vaja kasutada.
Turvavöö peab saama kinnitada nii, et selle diagonaalrihm jookseb õlanuki ja kaela vahelt üle rangluu, mitte üle kaela või õlast allpool, ning horisontaalrihm üle vaagna võimalikult puusaliigese lähedalt, mitte üle kõhu.
isiklik JÄRELDUS - lähtuvalt liiklusseadusest
Olen segaduses. Seadusetekstist ei suuda selgelt aru saada.
Kas see kõik tähendab seda. et :
alla kolmeaastast ikkagi pean taksos süles sõidutama?
üle kolme aastane väikelaps tuleb taksos panna istuma enda KÕRVALISTMELE - Kuidas?
Uurin asja edasi. Ehk saan vastuseid spetsialistidelt :-)
Pidevalt räägitakse lapse pikkusest ja kaalust, mida teavad hästi lapse vanemad.
Aga vanavanemad, tädid-onud ja sugulased ei pruugi neid numbreid teada. Seepärast panen kirja ka kaalukõvera ja laste kaalu normoloogia.
3 aastase keskmine kehakaal võiks olla ca 15 kg
algallikas tai.ee kasvu- ja kaalukõver
Kehakaalu normoloogia arstideliit.ee andmetel
Kui Su kõrval on sõber, pole ükski tee liiga pikk.
Valmista helkur, mis päästab elusid!
Aastavahetuse traditsioon - soovide purk!